Kalman listafélag heldur jólahátíð í Bíóhöllinni 28. desember Jóladægurlögin sem allir þekkja , saman komin á glæsilegum jólatónleikum þar sem andi Frank Sinatra og Bing Crosby svífur yfir vötnum verður á dagskrá jólahátíðar Kalmans listafélags . Hinn stórgóði söngvari , Þór Breiðfjörð verður aðalgestur listafélagsins og með honum koma þeir Kjartan Valdemarsson píanóleikari og Jón Rafnsson kontrabassaleikari . Kór Kalmans verður í stóru hlutverki og fleiri góðir gestir koma í heimsókn . Ingþór Bergmann Þórhallsson verður kynnir og spjallstjórnandi kvöldsins enda er hann einstaklega viðræðugóður eins og Þór Breiðfjörð . Hólmarinn Þór Breiðfjörð er einn af þessum gullbörkum sem við Íslendingar eigum . Hann var valinn söngvari ársins árið 2012 fyrir hlutverk sitt í Vesalingunum og nú nýverið kom út geisladiskur með honum sem nefnist Á ljúfu kvöldi . Tónleikarnir fara fram í Bíóhöllinni á Akranesi laugardaginn 28. desember og hefjast klukkan 17:00 . Aðgangseyrir er kr. 2.500 en Kalmansvinir greiða 2.000 kr . Forsala er hafin í versluninni Bjargi við Stillholt og í Vinaminni . Einnig er hægt að panta miða með því að senda tölvupóst á kalmanlistafelag@gmail.com Kalman bendir á að þetta er alveg tilvalin jólagjöf . Gefðu jólagjöf sem gleður !